Period: Old Babylonian
Genre: Literary
Transliteration:
<SURFACE>
...kug-ga-ta hi-li gur₃-ru
urim₂{ki} uš-u₂-zu he₂-ŋal₂ ki us₂-sa
asil₃-la₂-a uru₂ u₃-mu-un-zu he₂-a <unk>
{d}ur{d}namma he₂-a <unk>
sun₄ za-gin₃ sud₄-sud₄ he₂-a <unk>
gu₂-en-ta en sukud-da ed₂-de₃-bi-ta nir-ŋal₂
abula-zu e₃-a a mah gaba-šu-ŋar nu-tuku
eš₃ urim₂{ki} šag₄-zu kur he₂-ŋal₂ bar-zu hur-saŋ he-nun-na
e₂-kiš-nu-ŋal₂ hur-saŋ galam-ma šag₄-bi lu₂ nu-zu
e₂-zu kur gi-rin-na mu-zu šag₄ gur-ra
en-zu en sig₇-ga mu pad₃-da
dumu {d}nin-sumun₂ me-te kur-kur-ra
e₂ me gal-zu rab₃ diŋir-re-e-ne kalam-ma la₂-am₃
kan₄-zu diŋir-zu diŋir sig₇-ga mu pad₃-da
ŋal₂ da₁₃-da₁₃-bi {d}utu an-ur₂-ta ud mi-ni-in-ŋar-ra
gi-sa₂-zu ki nam tar-ra diŋir-re-e-ne di si sa₂ ku₅-ru-de₃
...diŋir an ki-ka ad mi-ni-in-gi-gi-ne
...zu-ta munus zid giri₁₇-zal a-a gu₂ peš-a
...ŋiš-hur kug-ga-a hul-ŋal₂...
...ninda-ba-bi ki-bal kuš₇...
...ki nam tar-re-za
...gal-gal-e-ne nam mi-ni-tar-re-ne
ki-en-gi ki-uri uŋ₃ saŋ gig₂-ga
{d}ur{d}namma {d}suen šag₄-ge ba-ni-in-pad₃
lugal hi-li gur₃-ru me-lem₄ kalam-ma dul-la
me-e {en}u₃-mu-un-ra mi₂ zid-de₃-eš
{d}ur{d}namma ga-an-i-i-de₃
{d}ur{d}namma hi-li gur₃-ru me-lem₄ kalam-ma dul-la
{d}ur{d}namma {d}dil-im₂-babbar šag₄-ge ba-ni-in-pad₃
{ŋiš}rab₃-ba kur-kur-ra im-mi-in-ŋar
si-ŋar kalag-ga im-mi-in-gib-ba lugal {d}suen-ra tum₂-ma-am₃
niŋ₂-erim₂ igi-ni-še₃ nu-dib₂-be₂
niŋ₂-si-sa₂ {d}ur{d}namma niŋ₂-gur₁₁ sa₂ bi₂-in-dug₄
za-pa-aŋ₂-ŋa₂-ni-še₃ kur erim₂-ma bi₂-in-ŋar
ki-bal-bi mu-un-sig₁₀ {d}ur{d}namma maškim im-me
lugal-e e₂ {d}suen-na-ke₄
{id₂}idigna {id₂}buranuna {d}ur{d}namma-ke₄ nam mu-ni-ib₂-tar-re
...an-ur₂-ta e₃-a-ba
...hu-mu-ši-ib₂-daŋal-e-ne
...hu-mu-ni-in-dib₂-dib₂-be₂ u₆ di...
...nin niŋ₂-gur₁₁-e ki aŋ₂
...aŋ₂-ŋa₂-na-ke₄ {d}ur{d}namma-ke₄ nam mu-ni-ib-tar-re
...nin-bi nin niŋ₂-gur₁₁-e ki aŋ₂
...nun-na-ke₄ {d}ur{d}namma-ke₄ nam mu-ni-ib-tar-re
sipad {d}ur{d}namma-ke₄ il₂ e₂ {d}suen-na-še₃ sun₄ za-gin₃ sud₄-sud₄
...{d}nin...hu-mu-ni-ib-dib₂-dib₂-be₂
...dug₃-ga-am₃ hi-li-ba ku₇-ku₇-dam
...ud-da u₃-tud-da-gin₇
...za-e hu-mu-ra-u₃-tud
sipad-da an kug-ga...
sipad {d}ur{d}namma-da saŋ...
šir₃-nam-šub {d}nanna-kam

Cuneiform:
<SURFACE>
...𒆬𒂵𒋫𒄭𒇷𒅍𒊒
𒋀𒀕𒆠𒍑𒌑𒍪𒃶𒅅𒆠𒍑𒊓
𒂢𒇲𒀀𒍍𒅇𒈬𒌧𒍪𒃶𒀀<unk>
𒀭𒌨𒀭𒇉𒃶𒀀<unk>
𒅾𒍝𒆳𒁍𒁍𒃶𒀀<unk>
𒄘𒂗𒋫𒂗𒃴𒁕𒌓𒁺𒉈𒁉𒋫𒉪𒅅
𒆍𒃲𒍪𒌓𒁺𒀀𒀀𒈤𒃮𒋗𒃻𒉡𒌇
𒀊𒋀𒀕𒆠𒊮𒍪𒆳𒃶𒅅𒁇𒍪𒄯𒊕𒄭𒉣𒈾
𒂍𒆧𒉡𒅅𒄯𒊕𒃴𒈠𒊮𒁉𒇽𒉡𒍪
𒂍𒍪𒆳𒄀𒆸𒈾𒈬𒍪𒊮𒄥𒊏
𒂗𒍪𒂗𒅊𒂵𒈬𒅆𒊒𒁕
𒌉𒀭𒎏𒄢𒈨𒋼𒆳𒆳𒊏
𒂍𒈨𒃲𒍪𒈗𒀭𒊑𒂊𒉈𒌧𒈠𒇲𒀀𒀭
𒆍𒍪𒀭𒍪𒀭𒅊𒂵𒈬𒅆𒊒𒁕
𒅅𒋺𒋺𒁉𒀭𒌓𒀭𒌫𒋫𒌓𒈪𒉌𒅔𒃻𒊏
𒄀𒁲𒍪𒆠𒉆𒋻𒊏𒀭𒊑𒂊𒉈𒁲𒋛𒁲𒋻𒊒𒉈
...𒀭𒀭𒆠𒅗𒀜𒈪𒉌𒅔𒄀𒄀𒉈
...𒍪𒋫𒊩𒍣𒅗𒉌𒀀𒀀𒄘𒄫𒀀
...𒄑𒄯𒆬𒂵𒀀𒅆𒌨𒅅...
...𒃻𒁀𒁉𒆠𒁄𒅖...
...𒆠𒉆𒋻𒊑𒍝
...𒃲𒃲𒂊𒉈𒉆𒈪𒉌𒋻𒊑𒉈
𒆠𒂗𒄀𒆠𒌵𒌧𒊕𒈪𒂵
𒀭𒌨𒀭𒇉𒀭𒂗𒍪𒊮𒄀𒁀𒉌𒅔𒅆𒊒
𒈗𒄭𒇷𒅍𒊒𒈨𒉈𒌧𒈠𒌋𒌆𒆷
𒈨𒂊𒂗𒅇𒈬𒌧𒊏𒊩𒍣𒉈𒌍
𒀭𒌨𒀭𒇉𒂵𒀭𒄿𒄿𒉈
𒀭𒌨𒀭𒇉𒄭𒇷𒅍𒊒𒈨𒉈𒌧𒈠𒌋𒌆𒆷
𒀭𒌨𒀭𒇉𒀭𒀸𒁽𒌓𒊮𒄀𒁀𒉌𒅔𒅆𒊒
𒄑𒈗𒁀𒆳𒆳𒊏𒅎𒈪𒅔𒃻
𒋛𒃻𒆗𒂵𒅎𒈪𒅔𒄃𒁀𒈗𒀭𒂗𒍪𒊏𒁺𒈠𒀀𒀭
𒃻𒉈𒊒𒅆𒉌𒂠𒉡𒆪𒁉
𒃻𒋛𒁲𒀭𒌨𒀭𒇉𒃻𒂵𒁲𒉈𒅔𒅗
𒍝𒉺𒉘𒂷𒉌𒂠𒆳𒉈𒊒𒈠𒉈𒅔𒃻
𒆠𒁄𒁉𒈬𒌧𒋧𒀭𒌨𒀭𒇉𒉺𒁽𒅎𒈨
𒈗𒂊𒂍𒀭𒂗𒍪𒈾𒆤
𒀀𒇉𒄘𒃼𒀀𒇉𒌓𒄒𒉣𒀭𒌨𒀭𒇉𒆤𒉆𒈬𒉌𒌈𒋻𒊑
...𒀭𒌫𒋫𒌓𒁺𒀀𒁀
...𒄷𒈬𒅆𒌈𒂼𒂊𒉈
...𒄷𒈬𒉌𒅔𒆪𒆪𒁉𒅆𒂍𒁲...
...𒎏𒃻𒂵𒂊𒆠𒉘
...𒉘𒂷𒈾𒆤𒀭𒌨𒀭𒇉𒆤𒉆𒈬𒉌𒅁𒋻𒊑
...𒎏𒁉𒎏𒃻𒂵𒂊𒆠𒉘
...𒉣𒈾𒆤𒀭𒌨𒀭𒇉𒆤𒉆𒈬𒉌𒅁𒋻𒊑
𒉺𒇻𒀭𒌨𒀭𒇉𒆤𒅍𒂍𒀭𒂗𒍪𒈾𒂠𒅾𒍝𒆳𒁍𒁍
...𒀭𒎏...𒄷𒈬𒉌𒅁𒆪𒆪𒁉
...𒄭𒂵𒀀𒀭𒄭𒇷𒁀𒆯𒆯𒁮
...𒌓𒁕𒅇𒌅𒁕𒁶
...𒍝𒂊𒄷𒈬𒊏𒅇𒌅
𒉺𒇻𒁕𒀭𒆬𒂵...
𒉺𒇻𒀭𒌨𒀭𒇉𒁕𒊕...
𒂡𒉆𒊒𒀭𒋀𒆠𒄰